CELEX: 62011CN0164
Language: et
Date: 2011-04-05 00:00:00
Title: Kohtuasi C-164/11: 5. aprillil 2011 esitatud hagi — Euroopa Komisjon versus Prantsuse Vabariik

25.6.2011   
            
            
               ET
            
            
               Euroopa Liidu Teataja
            
            
               C 186/13
            
         5. aprillil 2011 esitatud hagi — Euroopa Komisjon versus Prantsuse Vabariik
   (Kohtuasi C-164/11)
   2011/C 186/22
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindaja: W. Mölls)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik ei ole võtnud vajalikke meetmeid, et kohandada oma elektrienergia maksustamise süsteemi vastavalt direktiivi 2003/96/EÜ (1) sätetele, hoolimata selle artikli 18 lõike 10 teises lõigus sätestatud üleminekuperioodi lõppemisest, siis on Prantsuse Vabariik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon väidab oma hagis, et hoolimata kostja suhtes kehtiva üleminekuperioodi lõppemisest, milleks on 1. jaanuar 2009, ei ole ta kohandanud kõiki elemente oma elektrienergia maksustamise süsteemis direktiivi sätetele vastavaks. Prantsuse ametiasutuste sõnul võttis ta 7. detsembri 2010. aasta seadusega nr 2010-1488, mis võeti vastu ja jõustus peale põhjendatud arvamuses antud tähtaja lõppemist, siseriiklikusse õigusesse nimetatud direktiivi sätted üle. Komisjoni sõnul tuleb käesolevat hagi käsitleda esitatuks siseriikliku õiguse olukorra suhtes, mis oli kohaldatav põhjendatud arvamuses ette nähtud tähtaja lõppemise hetkel.
   Komisjon märgib, et igal juhul ei ole Prantsusmaa kohandanud kõiki elektrienergia maksustamise süsteemi elemente selliselt, et need vastaksid direktiivi sätetele. Seega ei nõustu hageja siseriiklike ametiasutuste argumendiga, mille kohaselt ei keela direktiiv kõrgemate aktsiisimaksude ümbersuunamist vastavalt asjaomastele geograafilistele piirkondadele. Vastupidi kehtestab see ühtse maksumäära põhimõtte kõigi samas liikmesriigis olevate elektritarbijate suhtes ning loetleb piiratult artiklites 5, 14, 15 ja 17 erandid sellest põhimõttest.
   Lisaks ei nõustu komisjon Prantsuse ametiasutuste poolt kaitstava väitega, et „kinnipeetud tariifide erinevused” ei too kaasa pettuse riski, ei sisalda ettevõtjatele ühtegi täiendavat tasu ning ei kujuta endast takistust välismaistele teenuseosutajatele turuletulekuks.
   
      (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51, ELT eriväljaanne 09/01, lk 405).